Hugsar tú nakrantíð um tey, ið onga Bíbliu eiga? Vit vilja geva hesum børnunum í India Bíbliur og Barnabíbliur á teirra egna máli. Hjálp okkum at geva teimum Guds orð. Christu Suda Communications & Ministries (CSCM) er kristiligur missións- og hjálparfelagsskapur í India. Við hjálp frá m. a. Indre Mission í Danmark hava tey bygt eitt barnaheim til fátøk børn í økinum. Heimið varð vígt og tikið í nýtslu 27. apríl 2014. Pláss eru fyri 30 børnum á Barnaheiminum. Heimið verður eisini nýtt til skeið og ráðstevnur fyri sunnudagsskúlalærarum, prestum o. ø. Hvønn sunnudag er sunnudagsskúli. Ætlanin er eisini, at bjóða vaksnum undirvísing á barnaheiminum. Í økinum eru mong fátøk, ið ikki duga at lesa. Ein Bíblia í India kostar 175 INR = umleið 17,00 kr. Ein Barnabíblia við litmyndum kostar umleið 80,00 kr. Bíbliufelagið hevur samband við CSCM umvegis Bjarne Gertz Olsen, ið hevur verið trúboðari í Føroyum og sum vitjar CSCM regluliga. Vit vilja fegin geva hesum børnunum á Barnaheiminum og har nærhendis Bíbliur á teirra egna máli.